Հունվարի 10-ին ՀՀ ԱԺ առողջապահության եւ սոցիալական հարցերի մշտական հանձնաժողովը Հակոբ Հակոբյանի նախագահությամբ կայացած նիստում քննարկել է «Մարդուն օրգաններ եւ (կամ) հյուսվածքներ փոխպատվաստելու մասին», «Մարդու արյան եւ դրա բաղադրամասերի դոնորության եւ փոխներարկումային բժշկական օգնության մասին» ՀՀ օրենքներում փոփոխություններ եւ լրացումներ կատարելու մասին» եւ «ՀՀ քրեական օրենսգրքում լրացումներ կատարելու մասին» օրենսդրական փաթեթը: Ըստ հիմնական զեկուցող ՀՀ առողջապահության նախարարի տեղակալ Սերգեյ Խաչատրյանի՝ նախագծերի մշակման նպատակն է առողջապահության ոլորտը կարգավորող իրավական ակտի դրույթները համապատասխանեցնել ՀՀ Սահմանադրության նորմերին: